Il-Kummissjoni Ewropea ordnat 20 miljun doża tal-vaċċin oħra, biex tiġġieled kontra l-firxa tal-varjant tal-Covid-19 Omicron. Dawn id-dożi se jiżdiedu mal-450 miljun doża li se jingħataw fl-2022. Bħalissa l-Ewropea qiegħda tipprepara għal mewġa oħra ta' Covid-19, li qiegħda tiggrava minħabba l-varjant tal-Covid-19 Omicron li nstab għall-ewwel darba f'Novembru fl-Afrika t'Isfel. Numru ta' pajjiżi qegħdin jaħdmu biex inaqqsu l-firxa tal-Covid-19 permezz tal- programmi tal-vaċċinazzjoni, kif ukoll billi jimponu r-restrizzjonijiet tal-ivvjaġġar. Minħabba ż-żieda fil-każijiet tal-Omicron fl-Ewropa, l-Unjoni Ewropea qalet li waħda mill-prijoritajiet tagħha hi li jkomplu jingħataw id-dożi tal-vaċċin, kif ukoll tad-dożi tal-booster tal-vaċċin. Intant, il-Kummissjoni Ewropea saħqet li minħabba s-sitwazzjoni maħluqa mill-varjant tal-Omicron, l-għoti tal-vaċċin għandu jingħataw ferm aktar importanza. Il-Kummissjoni żiedet tgħid li se tkompli taħdem mal-kumpaniji farmaċewtiċi biex jingħataw ferm aktar dożi tal-vaċċin lill-Istati Membri tal-UE, sabiex fiż-żmien li ġej jitlaqqmu aktar nies. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61c0800d80ded_rand.td-a-rec-img{text-align:left}.td_uid_3_61c0800d80ded_rand.td-a-rec-img img{margin:0 auto 0 0}